Diari Oficial de la Generalitat Valenciana


Sumari del DOGV 6556, del 01-07-2011 (2011/7470)

RESOLUCIÓ de 16 de juny de 2011, de la Direcció General d'Energia, per la qual s'accepta de pla el desistiment formulat per Gas Natural Cegas, SA, i declara conclús l'expedient de sol·licitud d'autorització administrativa per a la construcció de les instal·lacions corresponents al gasoducte de gas natural anomenat Xarxa a Monforte del Cid i les instal·lacions auxiliars, al terme municipal de Monforte del Cid, a la província d'Alacant, s'aprova el projecte d'execució i es declara, en concret, la seua utilitat pública. Expedient número CBREDE 2007/57/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7470


Data del document
:   16-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 16 de juny de 2011, de la Direcció General d'Energia, per la qual s'accepta de pla el desistiment formulat per Gas Natural Cegas, SA, i declara conclús l'expedient de sol·licitud d'autorització administrativa per a la construcció de les instal·lacions corresponents al gasoducte de gas natural anomenat Xarxa a Monforte del Cid i les instal·lacions auxiliars, al terme municipal de Monforte del Cid, a la província d'Alacant, s'aprova el projecte d'execució i es declara, en concret, la seua utilitat pública. Expedient número CBREDE 2007/57/03. [2011/7470]  
Vist l'escrit presentat per José Vicente Castillo, en nom i representació de Gas Natural Cegas, SA, amb data 25 de maig de 2011, davant del Servici Territorial d'Energia de València, i la còpia del qual consta en l'expedient CBREDE/2007/57/03 que està en esta Direcció General d'Energia, per mitjà del qual sol·licita el desistiment del projecte d'autorització del gasoducte de gas natural anomenat Xarxa a Monforte del Cid i les seues instal·lacions auxiliars, identificat com l'esmentat CBREDE/2006/82/03.  
Resultant l'expedient amb referència CBREDE 2007/57/03 incoat pel Servici Territorial d'Energia d'Alacant, a instància de Gas Natural Distribución, SDG, SL, relatiu a la sol·licitud de 2 d'agost de 2007, sobre autorització administrativa per a la construcció de les instal·lacions corresponents al gasoducte de gas natural anomenat Xarxa a Monforte del Cid i les instal·lacions auxiliars, al terme municipal de Monforte del Cid, província d'Alacant, aprovació del projecte d'execució i declaració, en concret, de la seua utilitat pública.  
Resultant que per la Resolució de la Direcció General d'Energia de 23 de juny de 2008 es realitza el canvi de titularitat de les instal·lacions de distribució de gas natural en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SA, a favor de Gas Natural Cegas, SA, entre les quals consta la instal·lació que se sol·licita en l'expedient esmentat.  
Considerant que el sol·licitant del desistiment presentat manifesta acreditar la representació que diu tindre per a desistir en nom de l'empresa Gas Natural Cegas, SA, de conformitat amb el que establix l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Resultant que la sol·licitud va complir en la tramitació la legislació general i sectorial que calia aplicar-li i, en concret, el que disposen la Llei 34/1998, de 7 d'octubre, del Sector d'Hidrocarburs; el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Resultant la tramesa de l'expedient a esta Direcció General d'Energia pel Servici Territorial d'Energia d'Alacant.  
  
Considerant el contingut de l'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que disposa que qualsevol interessat podrà desistir de la sol·licitud o, quan això no estiga prohibit per l'ordenament jurídic, renunciar als seus drets.  
  
Considerant el que disposa l'article 91 del mateix cos legal en establir que el desistiment podrà fer-se per qualsevol mitjà que permeta la seua constància i que l'administració l'acceptarà de pla i declararà conclús el procediment.  
  
Considerant que el desistiment formalitzat per l'empresa peticionària no perjudica ni afecta drets de tercers interessats, que s'ha formalitzat la constància adequada en l'expedient i és procedent acceptar de pla el desistiment i declarar conclús el procediment que ens ocupa.  
Per això, i fent ús de les facultats que li atorga l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, esta Direcció General d'Energia resol:  
Únic  
Acceptar de pla el desistiment formulat per Gas Natural Cegas, SA, i declarar conclús l'expedient de sol·licitud d'autorització administrativa per a la construcció del gasoducte de gas natural anomenat Xarxa a Monforte del Cid i les instal·lacions auxiliars, al terme municipal de Monforte del Cid, a la província d'Alacant, aprovació de projecte d'execució i declaració, en concret, de la utilitat pública.  
  
La present resolució no és definitiva en via administrativa i en contra podrà interposar-se un recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 16 de juny de 2011.- El director general d'Energia: Antonio Cejalvo Lapeña.